Tamošaičių ąžuolas

Tamošaičių ąžuolas – saugomas išskirtinis ąžuolas, augantis Tauragės rajono savivaldybėje, Mažonų seniūnijoje, Tamošaičių kaimo senosiose kapinėse, Kernušupio dešiniajame krante, Pagramančio regioniniame parke, apie 1 km į pietryčius nuo Balskų užtvankos. Kaimo laukų kryžkelėse pastatytos kelio nuorodos.

Šis ąžuolas pažymėtas Pagramančio RP informaciniu stendu (neaišku, kada pastatytu). Jame įrašyta, jog tai vienas iš dviejų Tamošaičiuose augančių įspūdingų ąžuolų. Būtent šis kapinių ąžuolas laikomas „tikruoju“,Pagramančio RP informacinis stendas jis visiškais sveikas. Medžio aukštis – 23 m, kamieno apimtis – 4,3 m. Netoliese, atvirame lauke (300 m į šiaurę, priešais apleistą sodybą), auga storesnis ąžuolas. Pateikiama informacija, jog medžio kamieno apimtis – 5,8 m, pažymima jo prasta būklė – viduje susiformavusi nemaža drevė, kamiene nemažai žaizdų.
Kapinių ąžuolo nuotraukos

Apie Tamošaičių laukuose stūksantį ąžuolą 2017 m. duomenų pateikė Valstybinė miškų tarnyba:Valstybinė miškų tarnyba. Senieji Lietuvos ąžuolai lrv.lt 
 Koordinatės – 55°21'48.4"N 22°09'48.9"E
 Vietos aukštis virš jūros lygio – 66 m
 Medžio aukštis – 15,5 m
 Kamieno aukštis (iki šakų) – 4 m
 Kamieno apimtis (1,3 m aukštyje) – 6,15 m	
 Lajos plotis – 12 m
Nurodoma, kad ties ąžuolu nėra informacinio ženklo, jis neįrašytas jokiuose registruose. Ąžuolo būklė apibūdinama kaip kritiška. Kamienas tuščiaviduris. Vakarų pusėje lūžusi dalis medžio. Pučiant vėjui girdisi „braškėjimas“. Dalis medžio lajos dar gyvybinga ir tanki.
Laukų ąžuolo nuotraukos

 Šaltiniai 

 Nuorodos 

 Botaniniai objektai. Tamošaičių ąžuolas pamatyklietuvoje.lt
 Pabėkite iš miesto: Tauragės kraštas pakerės gamtos perliukais lrytas.lt

Kategorija:Tamošaičiai (Tauragė)
Kategorija:Tauragės rajono paveldas
Kategorija:Ąžuolai gamtos paminklai